Na temelju članka 36. stavka 10. Zakona o održivom gospodarenju otpadom („Narodne novine“ broj 94/13, 73/17, 14/19 i 98/19) i članka 45. Statuta Općine Antunovac („Službeni glasnik Općine Antunovac“ broj 2/13, 3/18, 7/19, 3/20 i 2/21), Općinski načelnik Općine Antunovac dana 04. ožujka 2021. godine, donosi

**PRIJEDLOG ODLUKE**

**o provedbi posebnih mjera sprječavanja odbacivanja otpada**

Članak 1.

Ovom Odlukom određuju se posebne mjere sprječavanja odbacivanja otpada u odnosu na lokacije na kojima je u više navrata utvrđeno nepropisno odbacivanje otpada.

Članak 2.

Temeljem Izvješća o izvršenju Plana gospodarenja otpadom za 2020. godinu u Općini Antunovac i Izvješća o lokacijama i količinama odbačenog otpada te troškovima uklanjanja odbačenog otpada u 2020. godini na području Općine Antunovac, utvrđuju se lokacije na kojima će se provoditi posebne mjere sprječavanja odbacivanja otpada:

* lokacija na javnoj površini uz lokalnu cestu Antunovac – Tenja (Seleš, Stari Seleš, Kudeljara), i
* lokacija na javnoj površini uz pristupnu cestu prema Centru za unapređenje stočarstva,
* lokacija na javnoj površini uz naselje Josipin dvor,
* lokacija na javnoj površini uz ulicu dr. Franje Tuđmana.

Članak 3.

Na lokacijama iz članka 2. ove Odluke provodit će se slijedeće posebne mjere:

* učestala kontrola lokacija putem komunalnog redara,
* isticanje znaka upozorenja o zabrani odbacivanja otpada,
* postava informacije o telefonskom broju na koji je moguće prijaviti nepropisno odbacivanje otpada.

Članak 4.

 Za realizaciju posebnih mjera iz članka 3. ove Odluke koristiti će se dio sredstava iz Proračunu Općine Antunovac za 2021. godinu sa pozicije R043 Čišćenje i sanacija divljih deponija.

Članak 5.

 Ova Odluka stupa na snagu osmog dana od dana objave «Službenom glasniku Općine Antunovac».

KLASA: 351-01/21-01/01

URBROJ: 2158/02-01-21-7

U Antunovcu, 04. ožujka 2021. godine

 Općinski načelnik

 Davor Tubanjski, bacc. ing. agr.